Zelenskiy Putinga, Rossiya hukumati a’zolari va Rossiya OTMlari rektorlariga qarshi sanksiyalar joriy qildi

Ukraina prezidenti Vladimir Zelenskiy Rossiya davlat rahbari Vladimir Putin, uning matbuot kotibi Dmitriy Peskov, Rossiya xavfsizlik kengashi kotibi Nikolay Patrushev, shuningdek, hukumatning boshqa a’zolari, jumladan, bosh vazir Mixail Mishustinga nisbatan sanksiyalar joriy etdi.

Sanksiyalar ularning aktivlarini bloklaydi, iqtisodiy va moliyaviy majburiyatlarni bajarishni to‘xtatadi, savdo operatsiyalaridagi ishtirokni cheklaydi.
Shu bilan birga Zelenskiy tomonidan Rossiyaning bir yo‘la 200 nafardan ziyod OTMlar rektorlariga, eng oliy ta’lim muassasalariga nisbatan ham cheklovlar o‘rnatgan.
Aprel oyida Zelenskiy Ukrainaning sobiq prezidenti va “Donetskoblgaz” egalariga qarshi sanksiyalar kiritgandi. Shuningdek, fevral oyida Ukraina hukumati “Putinning otasi” Viktor Medvedchuk va uning turmush o‘rtog‘iga sanksiya e’lon qilgan.